**Úradná správa č. 21 z 24.06.2021**

**1. Správy sekretariátu**

1. Sekretariát upozorňuje kluby na možnosť čerpania **dotácie 15% zo Zákona o športe** v podobe kreditov (cez E-shop SFZ),

2. Úplné znenie **Vyhlášky 208** Úradu verejného zdravotníctva Slovenskej republiky, ktorou sa nariaďujú opatrenia pri ohrození verejného zdravia k obmedzeniam hromadných podujatí nájdete na adrese:

<https://www.uvzsr.sk/docs/info/ut/vyhlaska_208.pdf>

3. Sekretariát oznamuje, že futbalové kluby ObFZ na základe zmluvy o výpožičke majú nárok od SFZ na **multifunkčné zariadenie zn. Brother** typ. MFC-L8690CDW, resp. DCP-L8410CDW.

**Multifunkčné zariadenia si prevzali tieto FK** : OŠK Zemplínske Hradište, OZ TJ Milhostov, ŠK Zemplínske Jastrabie, FK Kysta, FK Slovan Brehov, TJ Boťany, FK II. Rákóczi Ferenc Borša, FK Veľaty, FK v Nižnom Žipove, TJ Internacionál Hraň, TJ Svätuše, TJ TISA Trakany, ŠK Kuzmice, TJ Tokaj Slovenské Nové Mesto, TJ Družstevník Plechotice, OFK Biel, TJ Družstevník Parchovany, TJ Družstevník Cejkov, TJ Slavoj Kráľovský Chlmec, FK Tatran Úpor, OFK Vojčice, FK TJ Lokomotíva ŠM Michaľany, TJ Družstevník Malý Horeš, MFK Čierna nad Tisou, TJ ŠM Streda nad Bodrogom, OŠK Veľký Horeš.

**Multifunkčné zariadenie si k 24.06.2021 neprevzali** : FC Tokaj Tŕňa.

4. Sekretariát pripomína FK ObFZ Trebišov, že termín konania **riadnej Konferencie ObFZ Trebišov** je **16.07.2021 (piatok) o 17:30 hod. v Trebišove**. Na Konferencii je podľa čl. 26 Stanov ObFZ oprávnený zúčastniť sa **s právom hlasovať** jeden delegát za každého riadneho člena ObFZ, ktorý má v čase konania konferencie zaradené aspoň jedno družstvo dospelých alebo mládeže v súťažiach riadených ObFZ.

5. **Súťažný poriadok futbalu** schválený 08.06.2021 je zverejnený na stránke [www.obfztv.sk](http://www.obfztv.sk) v časti Futbalové normy (<http://www.obfztv.sk/wp-content/uploads/2021/06/sutazny-poriadok-platny-od-01.07.2021-zo-dna-08.06.2021.pdf>) .

**2. Správy matriky**

**1. Žiadosť o prestup amatéra sa podáva v registračných obdobiach**

a) od 26.06. do 15.07. kalendárneho roka (letné registračné obdobie bez obmedzenia),

b) od 01.07. do 30.09. kalendárneho roka (letné registračné obdobie s obmedzením),

c) od 01.07. do 30.09. kalendárneho roka (letné registračné obdobie zo zahraničia),

**2. Registračný a prestupový poriadok** schválený 08.06.2021 je zverejnený na stránke [www.obfztv.sk](http://www.obfztv.sk) v časti Futbalové normy (<http://www.obfztv.sk/wp-content/uploads/2021/06/rapp-platne-od-08.06.2021.pdf>) .

**3. Správy ŠTK**

1. ŠTK ukladá FK povinnosť oznámiť ObFZ a súperovi cez ISSF najneskôr **36 hodín pred stretnutím**, ak má závažné dôvody pre nenastúpenie na stretnutie.

2. ŠTK na základe žiadosti OZ TJ Milhostov súhlasí s odohratím stretnutia **10. kola** VII. ligy dospelých **OZ TJ Milhostov – OŠK Zemplínske Hradište** 27.06.2021 o 17:00 hod. **v Zemplínskom Hradišti**.

3. ŠTK kontumuje stretnutie 12. kola VI. ligy dospelých **OFK Biel – ŠK Kuzmice 0:3 K** (domáci na stretnutie nenastúpili), do pozornosti DK,

4. ŠTK kontumuje stretnutie 12. kola VI. ligy dospelých **TJ Tisa Trakany – TJ Svätuše 3:0 K** (hostia na stretnutie nenastúpili), do pozornosti DK,

5. ŠTK kontumuje stretnutie 12. kola VI. ligy dospelých **FC Tokaj Tŕňa – TJ Družstevník Parchovany 0:3 K** (domáci na stretnutie nenastúpili), do pozornosti DK,

6. ŠTK kontumuje stretnutie 9. kola VII. ligy dospelých **OŠK Zemplínske Hradište – ŠK Zemplínske Jastrabie 3:0 K** (hostia na stretnutie nenastúpili), do pozornosti DK,

7. Organizačné zabezpečenia stretnutí na základe Vyhlášky:

Stretnutia sa odohrajú za podmienok vyplývajúcich z regionálneho Covid automatu v zmysle Vyhlášky UVZ č. 208 a následných aktualizácií.

**V zmysle Vyhlášky č. 208, § 7 Spoločné ustanovenia:**

(1) Ak táto vyhláška uvádza podmienku negatívneho výsledku antigénového testu na ochorenie COVID-19, je ho možné nahradiť potvrdeniami o nasledovných skutočnostiach:

a) osoba bola zaočkovaná druhou dávkou mRNA vakcíny proti ochoreniu COVID-19 a od tejto udalosti uplynulo viac ako 14 dní,

b) osoba bola zaočkovaná prvou dávkou vektorovej vakcíny proti ochoreniu COVID-19 a od tejto udalosti uplynulo viac ako 4 týždne,

c) osoba je viac ako 14 dní po 1. dávke očkovania proti ochoreniu COVID-19 (mRNA alebo vektorovou vakcínou), ak bola prvá dávka očkovania podaná v intervale do 180 dní od prekonania ochorenia COVID-19,

d) osoba prekonala ochorenie COVID-19 v období pred nie viac ako 180 dňami,

e) ide o osobu do 10 rokov veku.

(2) Prevádzkovateľ zariadenia alebo organizátor hromadného podujatia je oprávnený požadovať od osoby vstupujúcej do vnútorných alebo vonkajších priestorov hromadného podujatia predloženie príslušného dokladu, ktorý preukazuje niektorú zo skutočností podľa odseku 1; do tohto dokladu je prevádzkovateľ zariadenia alebo organizátor hromadného podujatia oprávnený nahliadnuť.

**Proti rozhodnutiam je možné sa odvolať podľa SP čl.87/1 do 14 dní*.***

**4. Správy KR**

1. **Ospravedlnenia**:

R Martin Cili – 27.06.2021

**5. Správy DK**

**2020/21-062** DK oznamuje FO-FK, že hráč, ktorý bol v poslednom kole súťažného ročníka 2020/2021 napomínaný 5., 9., 12. ŽK, podľa čl. 37/6 DP môže do začiatku nového súťažného ročníka za tieto napomenutia v úradnej správe písomne požiadať o určenie pokuty namiesto pozastavenia výkonu športu v novom súťažnom ročníku 2021/2022. V prípade ak hráč stanovenú pokutu zaplatí, DS - pozastavenie výkonu športu sa ruší a hráč môže v 1. kole nového súťažného ročníka nastúpiť. Žiadosť je potrebné označiť názvom "ŽIADOSŤ O URČENIE POKUTY ZA POZASTAVENIE VÝKONU ŠPORTU" a doručiť v stanovenej lehote prostredníctvom ISSF. Výška minimálnej pokuty družstva mužov je 50 €.

**2020/21-063** DK trestá na podnet ŠTK FK Biel finančnou pokutou 10+10 €, DP 59, rozpis ObFZ TV A6a (Biel - Kuzmice),

**2020/21-064** DK trestá na podnet ŠTK FK Z. Jastrabie finančnou pokutou 10+10 €, DP 59, rozpis ObFZ TV A6a (Z. Hradište – Z. Jastrabie),

**2020/21-065** DK trestá na podnet ŠTK FK Svätuše finančnou pokutou 10+10 €, DP 59, rozpis ObFZ TV A6a (Trakany - Svätuše),

**2020/21-066** DK trestá na podnet ŠTK FK Tŕňa finančnou pokutou 10+10 €, DP 59, rozpis ObFZ TV A6a (Tŕňa - Parchovany).

**2020/21-067** DK trestá 1 stretnutie NEPO: Girman M. (1330277), Veľaty od 21.6.2021 + poplatok 10 € (DP čl.37/5)

**Odvolanie proti rozhodnutiu DK (okrem rozhodnutí podľa čl. 37/3,5 alebo 8 DP) sa podáva na DK ObFZ, v lehote do 7 dní odo dňa oznámenia rozhodnutia disciplinárnej komisie (čl. 84 ods. 1 DP)**